hu es hu en hu hu hu hu hu hu hu hu hu hu hu hu hu hbs_lat en pt pl tr en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de hu hu hu hu hu hu hu en
Mik lehetnek a rossz szájszag okai? | Cédrus Patika
A legkellemetlenebb, hogy általában nem is tudunk róla, hogy rossz a leheletünk, amíg finoman nem figyelmeztet rá valaki.
Honnan tudja megállapítani, hogy milyen a lehelete? Ennek legegyszerűbb módja, ha egy tiszta ujjával egy kis nyálat kapar le a nyelv hátsó részéről,  majd egy perc múlva szagolja meg a kezét: olyan, mint amit meg szeretne csókolni? Ha nem, íme 15 pont arról, mi okozza,és hogyan kúrálható a rossz lehelet.
A rossz lehelet 5 fő oka
1. Szájbaktériumok – A szájban lévő baktériumok, melyek a fogak között élnek, s a nyelvet is belepik, ezek szaporodnak, s mérgeket, kellemetlen szagokat bocsátanak ki.
2. Mondja, hogy áááh – A mandulákban lévő mély lyukak, tüszőüregek, gyakran okoznak rossz szájszagot. Ha a mandulák túl szélesek és lyukacsosak, a rossz leheletért felelős anyagok megtelepszenek bennük, és rossz szájszagot okoznak.
3. Bizonyos ételek – Az olyan ételek, mint a hagyma, fokhagyma, hal, még órákkal a fogyasztásuk után is rossz leheletet okoz, fogmosás ellenére is.
4. Rossz szokások – A dohányzás bármely formája (cigaretta, szivar, pipa), vagy a dohányrágás, nagyon kellemetlen szájszagot okoz.
5. Gyomorbántalmak – A gyomorbántalmak gyakran okoznak rossz leheletet, különösen, ha a gázok böfögés formájában törnek elő. Az alacsony szénhidráttartalmú diéta, mely ketózist okoz,  szintén  rossz szájszagot okoz.
10 tipp, amivel megelőzhető a rossz szájszag
1. Mosson fogat és nyelvet legalább naponta kétszer! Fogmosás közben a nyelvét és különösen annak hátsó részét is dörzsölje át fogkefével vagy direkt erre a célra kialakított nyelvtisztítóval. Ezzel eltávolítja a rossz leheletet okozó baktériumokat! Egy kutatás szerint a nyelven megtelepedett baktériumok a rossz lehelet fő okozói, így eltávolításukkal 70 százalékkal csökkenhet a rossz lehelet.
2. Naponta egyszer használjon fogselymet! A fogselyem használata kötelező! Így lehet csak eltávolítani a fogak közé ragadt ételmaradékokat, plakkot, amiben a baktériumok megtelepednek. A fogselyem használata segít megelőzni a fogínybetegségek kialakulását is, mely szintén a rossz lehelet gyakori oka.
3. Használjon szájvizet! Az antimikrobális szájvízzel, vagy peroxiddal való gargalizálás, szintén segít megszüntetni a szájszagot. A hidrogén peroxidban lévő oxigén, megöli a rossz leheletet okozó baktériumokat.
4. Használjon fluoridos szájápoló készítményeket! A szuvas fog nem csak nagyon fáj, hanem kellemetlen szájszagot is okoz. A fogszuvasodást meg lehet akadályozni fluoridos fogkrémmel, és megfelelő szájápolással.
5. Igyon sok vizet, hogy frissen tartsa a leheletét. A folyadékhiány szájszárazsághoz vezet, és rossz szájszagot okoz. Szájszárazságot, és csökkent nyáltermelést okoznak még egyes gyógyszerek, mint például az antihisztaminok.
6. Csökkentse a gyomorsav termelődését! A patikákban kapható vénymentes savcsökkentők valamelyikével. Amennyiben tejérzékeny, szedjen laktáz tablettát.
7. Nézesse meg az arcüregét! Az ilyen jellegű gyulladások, szintén okozhatnak rossz lehelet.
8. Egyen joghurtot a jobb leheletért! A joghurt hatására az úgynevezett jó baktériumok elszaporodnak, kiszorítják a bűzlő baktériumokat. Az étkezések közötti petrezselyem rágcsálása is sokat segít a lehelet frissen tartásában, mivel antibakteriális és gombaölő összetevői vannak.
9. Rágjon xylitol tartalmú rágógumit. A rágógumizás hatására fokozódik a nyáltermelődés, ami kimossa a szájból a baktériumokat.
10. Rendszeresen járjon fogorvoshoz! Legalább félévente keresse el fogorvosát fogtisztítás és ellenőrzés céljából. A rendszeres ellenőrzés segít idejében felismerni, és kezelni a rossz szájszagért felelős betegségeket.
Ha az általunk javasolt tippek nem segítenek szájszaga mérséklésében, keresse fel orvosát. Időnként a rossz lehelet egy háttérben meghúzódó betegség (fertőzés, cukorbetegség, krónikus bronchitis, vese vagy májprobléma) oka.
Cím: Budapest XX. kerület
Nyáry Pál utca 101.
Internetes és telefonos rendelés feltételei
© 2016 All rights reserved. - sitebuild and design by netDesign